  Виталий Пронин Смоленск улосысь Сычёвкаын усьтћськиз шаерамы кылдытэм 357-тӥ стрелковой дивизилы сӥзем обелиск.22-тӥ июне 4 часын ӵукна Ижысь Ялан ӝуась тыл дорын митинг ортчиз. Отчы пыриськизы элькун кивалтӥсьёс, ветеранъёс, общественной огазеяськонъёслэн ёзчиоссы, егитъёс, нылпиос - буре вайизы Быдӟым тыложын быремъёсты.- 75 ар талэсь азьло 22-тӥ июнь странамылэсь историзэ люкиз войналэсь азьлолы но война берелы, - митинг дыръя шуиз Удмуртилэн Тӧроез А. Соловьев. - Озьы ик луиз атайёсмылэн, песятайёсмылэн улонэнызы но. Соос пӧлысь данакез Атыкай музъеммес утён понна улонзэс сётӥзы.Митингын вераськизы Кун Кенешлэн Тӧроез В. Невоструев, ветеран огазеяськонъёслэн кивалтӥсьёссы.- Син шорады пуктэ ай, - егитъёслы вазиськыса, ватсаз Удмуртилэн Тӧроез. - асьме республикаын кылдытэм 357-тӥ стрелковой дивизиысь 8 сюрс ожгарчиос, одӥгаз ожмаськонын гинэ немецъёсын котыртэме кыльыса, быризы яке пленэ шедизы. Мон, фронтовиклэн пиез, туж шумпотӥсько, та кышкасьтэм пиослы Смоленск улосын синпелет усьтозы шуыса. Нош солэн выжыяз понозы асьме Удмурт музъем вылысь, Ижысь Вормонлы сӥзем скверысь, нуэм сюез. Ижын ялан ӝуась тыл дорын ортчиз митинг.Сергей Захаров  Теги: Быдымож  